नरबहादुर कर्माचार्यको निधन 89 वर्षको उमेरमा बिसं 2070 साल साउन 9 गते बुधबार काठमाडौंको मोडल अस्पतालमा भएको हो। उनको निधन जण्डिस र निमोनियाका कारण भएको हो। निधन पछि पार्थिव शरीरलाई बिहान 9 बजेसम्म एकीकृत नेकपा माओवादीको पार्टी मुख्यालय कोटेश्वर पेरिसडाँडा र 9 बजेपछि अन्तिम श्रद्धाञ्जलीका लागि टुँडिखेलमा राखिएको थियो। कर्माचार्यको साउन 9 गते बुधबार राष्ट्रिय सम्मानकासाथ पशुपतिको आर्यघाटमा अन्त्येष्टि गरियो। 